陳家樂無懼電影業寒冬 力證有工開:仲有好多製作!
2024年04月10日 16:43
東網電視
更多新聞短片
藝人錢嘉樂及陳家樂等在尖沙咀出席「全港戲院日2024」活動。身為活動大使的陳家樂提議,希望戲院日下年可改為戲院周,讓多點人可以入場睇戲,他指:「有啲戲喺屋企睇就算好笑都唔會笑出聲,係入戲院睇就會笑。」 錢嘉樂指與陳家樂見面分享爸爸經,陳家樂笑說:「嘉樂哥好愛佢啲小朋友,為小朋友早瞓覺,自己要扮早瞓覺,等佢哋瞓咗先打機,做爸爸原來係要咁。」錢嘉樂說:「ok嘅,小朋友長大得好快,唔係就錯過咗時機。」陳家樂又指不少爸爸分享雖然要努力搵錢,但也要多陪伴小朋友,不要錯過小朋友成長時光。
講到經濟不景,有指連大導演劉偉強有意邀請謝霆鋒開拍的大製作也叫停,加上網劇劇《反黑2》亦因資金問題停工,業界步入寒冬。錢嘉樂表示:「呢樣嘢都成日重復發生,我哋要努力,希望吸引多啲投資者返嚟,電影人好勁嘅,點都可以生存到。」陳家樂則覺得是個別事件:「仲有好多製作都進行緊,自己傾緊嘅都正常,暫時冇影響,我哋都要有信心,唔能夠因為一兩件事,就對行業灰心。」